จ่อซัก นายพล ปมอมลูกน้อง
ตำรวจเลยเหมารถตู้ บุกกรุงร้องจักรทิพย์,คณะกรรมการสอบสวนข้อเท็จจริงกรณีตำรวจจังหวัดเลยถูกอดีต ผบก.ภ.จ.เลย หลอกให้นำเงินกู้สหกรณ์ออมทรัพย์ตำรวจมาลงทุน โครงการบริหารหนี้ สูญเงินราว 230 ล้านบาท สอบปากคำตัวแทนตำรวจที่ได้รับความเสียหายเสร็จแล้ว เตรียมเรียกตัวแทนธนาคาร 3 แห่งมาให้ข้อมูล รองโฆษก ตร.เผยสัปดาห์หน้าคณะกรรมการสอบสวนจะสอบปากคำอดีต ผบก.ภ.จ.เลย ก่อนสรุปว่าผิดหรือไม่ รายงาน ตร.ดำเนินการส่วนที่เกี่ยวข้อง ส่วนเรื่องที่จะมีการคืนเงินให้ขณะนี้ยังไม่มีความชัดเจน ด้านตัวแทนตำรวจ 50 นาย เดินทางเข้ากรุงเทพฯยื่นหนังสือร้องเรียน ผบ.ตร. และเข้าแจ้งความกองปราบปรามให้ดำเนินคดีนายพลคู่กรณี รวมทั้งขอให้ ปปง. และ ป.ป.ช.ตรวจสอบเส้นทางการเงิน,คณะกรรมการสอบสวนข้อเท็จจริง บช.ภ.4 เร่งสอบสวนหาข้อสรุปกรณีตำรวจสังกัด บก.ภ.จ.เลย 192 นาย ร้องเรียนกล่าวหา พล.ต.ต.สุทิพย์ ผลิตกุศลธัช รอง ผบช.สกพ. อดีต ผบก.ภ.จ.เลย ในฐานะประธานสหกรณ์ออมทรัพย์ตำรวจภูธรจังหวัดเลย ชักชวนเข้าร่วม โครงการกู้รวมหนี้ กู้เงินสหกรณ์ฯ นำไปปิดหนี้สถาบันการเงินอื่น แล้วหว่านล้อมให้นำเงินจำนวนดังกล่าวร่วมลงทุน โครงการบริหารหนี้ ระยะเวลา 3 ปี โดยจะผ่อนชำระหนี้สถาบันการเงินและหนี้เงินกู้สหกรณ์ฯให้ หลังครบกำหนดยังจะมีเงินคืนให้สมาชิกอีกร้อยละ 50 แต่ไม่เป็นไปตามข้อตกลง ทำให้ตำรวจที่เข้าร่วมโครงการสูญเงินราว 230 ล้านบาท และเจ้าหนี้ยังเตรียมฟ้องร้องชำระหนี้เนื่องจากขาดชำระมาหลายงวดแล้ว พล.ต.ท.สุรชัย ควรเดชะคุปต์ ผบช.ภ.4 คาดว่าต้องใช้เวลา 7 วันถึงจะสรุปได้ว่ามีการกระทำความผิดหรือไม่อย่างไร,ความคืบหน้าการสอบสวนหาข้อเท็จจริงกรณีโกงกู้เงินสหกรณ์นำไปลงทุนเมื่อเวลา 10.00 น. วันที่ 29 พ.ค. ที่ห้องประชุมชั้น 2 บก.ภ.จ.เลย คณะกรรมการสอบสวนข้อเท็จจริง บช.ภ.4 สอบปากคำ พล.ต.ต.สุดพิเศษ เอกศิริ ผบก.ภ.จ.เลย ในฐานะผู้บังคับบัญชาของตำรวจที่ได้รับความเสียหาย 192 นาย นานร่วม 1 ชั่วโมง จากนั้นได้สอบปากคำตัวแทนตำรวจที่ได้รับความเสียหายโรงพักละ 2 นาย รวม 40 นาย เพื่อรวบรวมรายละเอียดการเข้าไปร่วมโครงการดังกล่าว กระทั่งเวลา 15.00 น.การสอบสวนจึงแล้วเสร็จ โดยคณะกรรมการสอบสวนข้อเท็จจริงจะเรียกตัวแทนธนาคารออมสิน ธนาคารกรุงไทย และธนาคารเพื่อการเกษตรและสหกรณ์ เป็นเจ้าหนี้ของตำรวจทั้ง 192 นาย มาสอบปากคำในวันที่ 30 พ.ค.นี้,ที่สำนักงานตำรวจแห่งชาติ (ตร.) พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ เปิดเผยว่า บช.ภ.4 มีคำสั่งตั้งคณะกรรมการตรวจสอบข้อเท็จจริงเรื่องดังกล่าวแล้ว มี พล.ต.ต.ธนาศักดิ์ ฤทธิเดชไพบูลย์ รอง ผบช.ภ.4 เป็นประธานคณะกรรมการ เพื่อสืบสวนตรวจสอบว่ามีพฤติการณ์และข้อเท็จจริงเป็นอย่างไร ผู้ใดเข้าไปเกี่ยวข้องบ้าง มีมูลความทางอาญาหรือทางวินัยหรือไม่ และตรวจสอบเส้นทางการเงินว่ามีการยักยอกถ่ายโอนไปยังผู้ใดบ้าง คณะกรรมการได้สอบปากคำตำรวจที่ได้รับความเสียหายไปแล้วกว่า 30 ปาก พร้อมตรวจสอบการบริหารงานของสหกรณ์ บก.ภ.จ.เลย พบว่าเป็นไปตามระเบียบ ข้อบังคับ สามารถดำเนินการต่อได้,พ.ต.อ.กฤษณะกล่าวว่า สัปดาห์หน้าคณะกรรมการจะสอบปากคำผู้ถูกร้องเรียนว่านำเงินไปใช้ทำอะไร จากนั้นจะพิจารณาว่าจะเป็นความผิดอาญาหรือไม่ โดย บช.ภ.4 จะสรุปผลการตรวจสอบข้อเท็จจริงเสนอมาที่ ตร. เพื่อดำเนินการในส่วนที่เกี่ยวข้องต่อไป ส่วนเรื่องที่ทางฝ่ายผู้ถูกร้องเรียนประสานมาว่า จะมีการคืนเงินให้ภายใน 2 เดือนนั้น ขณะนี้ยังไม่มีความชัดเจนใดๆจากทางฝ่ายผู้ถูกร้องเรียน และยังไม่มีการแจ้งความร้องทุกข์กล่าวโทษให้ดำเนินคดีกับผู้ใด พล.ต.อ.จักรทิพย์ ชัยจินดา ผบ.ตร. ได้รับรายงานความคืบหน้าการสอบสวนข้อเท็จจริงกรณีดังกล่าวแล้ว,ด้าน พล.ต.อ.จักรทิพย์ ชัยจินดา ผบ.ตร. กล่าวถึงเรื่องเดียวกันว่า ได้กำชับให้คณะกรรมการดำเนินการตรวจสอบข้อเท็จจริงตามระเบียบและขั้นตอนของกฎหมาย สำหรับการดำเนินการในส่วนของ ตร. รอผลการตรวจสอบข้อเท็จจริงของ บช.ภ. 4 รายงานขึ้นมา ได้เร่งรัดผลสอบสวนไปแล้ว หากพบเป็นความผิดก็ว่าไปตามกฎหมาย กฎระเบียบ ทั้งทางวินัยและอาญา เพื่อให้เกิดความเป็นธรรมให้กับข้าราชการตำรวจ และตอบข้อสงสัยของสังคมกรณีที่เกิดขึ้น เพราะเป็นเรื่องความเดือดร้อนของตำรวจชั้นผู้น้อยที่มีนายตำรวจผู้ใหญ่เข้ามาเกี่ยวข้อง ยืนยันว่าจะไม่มีการปกป้อง และให้ความเป็นธรรมทุกฝ่าย,ส่วน พล.ต.อ.เฉลิมเกียรติ ศรีวรขาน รอง ผบ.ตร. กล่าวว่า ได้มอบหมายให้ พล.ต.ท.วิษณุ ปราสาททองโอสถ ผู้ช่วย ผบ.ตร. ลงไปกำกับดูแลเรื่องนี้และยังกำชับ พล.ต.ท.สุรชัย ควรเดชะคุปต์ ผบช.ภ.4 ให้ความสนใจกับเรื่องนี้เป็นพิเศษ เพราะเป็นความเดือดร้อนของข้าราชการตำรวจชั้นผู้น้อยเป็นจำนวนมาก ต้องให้ความเป็นธรรมกับทุกฝ่าย,ขณะเดียวกัน ผู้สื่อข่าวพยายามติดตามความเคลื่อนไหว พล.ต.ต.สุทิพย์ ผลิตกุศลธัช รอง ผบช.สกพ. ผู้ถูกร้องเรียนที่สำนักงานกำลังพล แต่ไม่พบโทรศัพท์ติดไปหมายเลขเดียวกับที่โทรศัพท์สัมภาษณ์ พล.ต.ต.สุทิพย์ เมื่อวันที่ 25 พ.ค.ที่ผ่านมา แต่ไม่มีใครรับสาย ทางฝ่ายข้าราชการตำรวจ 192 นายที่ร้องเรียนเรื่องดังกล่าว ได้นัดตัวแทนระดับรอง ผกก.ลงมา จำนวน 50 นาย รวมตัวที่หน้า สภ.เมืองเลย เวลา 2 ทุ่ม เพื่อเดินทางเข้ากรุงเทพฯ ด้วยรถตู้ 4 คัน โดยจะยื่นหนังสือร้องเรียนขอความเป็นธรรมกับ ผบ.ตร. และไปแจ้งความที่ บก.ป. ขอให้สอบสวนดำเนินคดีตามกฎหมายกับ พล.ต.ต.สุทิพย์ และในวันที่ 31 พ.ค. จะไปยื่นหนังสือให้ ปปง. และ ป.ป.ช. ตรวจสอบเส้นทางการเงินของนายตำรวจคนดังกล่าวด้วย
คณะกรรมการสอบสวนข้อเท็จจริงกรณีตำรวจจังหวัดเลยถูกอดีต ผบก.ภ.จ.เลย หลอกให้นำเงินกู้สหกรณ์ออมทรัพย์ตำรวจมาลงทุน โครงการบริหารหนี้ สูญเงินราว 230 ล้านบาท
ข่าวหน้า1,นายพล,ตำรวจ,อมเงิน,เลย